તેઓ અવારનવાર રસ્તાઓ પર બુલેટ ચલાવતી નજરે ચઢે છે, આજકાલ તો ટેક્સીની ડ્રાઈવિંગ સીટ પર પણ જોવા મળે છે તો કોઈક વાર મેડીકલ સ્ટોર પર કૉન્ડોમ ખરીદતી પણ જોવા મળે છે. શરમ, લોકો શું કહેશે અને બધાથી અલગ દેખાવના ડરથી આજની નારી ડરતી નથી. હવે એ સમય આવી ગયો છે કે દિવસે ને દિવસે મહિલાઓ આત્મનિર્ભર બની રહી છે. અને આ માત્ર કોઈ દેખાડાની કે માત્ર વાતો કરવાની બાબત નથી પણ પોતાના સ્વાસ્થ્ય માટે પણ મહિલાઓ પહેલા કરતા જાગરૂક થઇ છે.